མི་ལོ་རེ་འགའི་སྔོན་ནས་བོད་ཕྲུག་ཁྱིམ་སྡེ་དང་རང་གཞུང་བཀའ་ཤག་གི་སྲིད་ཇུས་བར་འགལ་བ་ཞིག་ཡོང་རྗེས་གདོང་ཐུག་ཀྱང་ལན་མང་བྱུང་ཡོད་ཅིང་བཤད་ནས་མི་ཉན་སྟབས་མིག་དཔེ་ཞིག་མིག་གི་ཆུ་བུར་ལ་བསྟན་ཆེད་མེས་དབོན་དཔེ་སྟོན་སློབ་གྲྭ།ཞེས་པ་གསར་འཛུགས་གནང་སྟེ་སྒོ་གང་ཐད་ནས་མིག་དཔེར་འོས་པ་ཞིག་ཡོང་ཐབས་ལ་འབད་པས་དེ་རིང་སང་ཉིན་དཔེ་སྟོན་སློབ་གྲྭ་དེས་བོད་ཕྲུག་ཁྱིམ་སྡེ་ལ་ལན་ཡང་དག་ཅིག་སྤྲད་བཞིན་ཡོད་ཅིང་།དྲི་བ་མང་པོ་ཞིག་འཇལ་བཞིན་ཡལ་དགོས་པ་བཟོས་ཡོད་པས་ད་ནས་ཨུ་ཚུགས་འདྲ་མ་གནང་ན་མ་རེད་ཟེར་ས་ཞིག་ལྷག་མེད།འོན་ཀྱང་ད་དུང་ཤེས་ཡོན་སྲིད་ཇུས་གསར་པ་དེ་ཉིད་བོད་ཕྲུག་ཁྱིམ་སྡེ་ནང་དུ་གཏན་ནས་ནང་འདྲེན་བྱེད་མ་ཐུབ་པའི་དཀའ་ངལ་ཞིག་ཡོད་མུར་དེར་ཡིད་སྐྱོ་དགོས་པའི་གནད་དོན་མང་པོ་ཞིག་ཆེད་དུ་བསྟན་ཡོང་གི་འདུགལོ་རེའི་སློབ་བཙུགས་ཉིན་མོ་དེར་མཛད་སྒོ་ཟབ་ཅིང་རྒྱ་ཆེ་བ་ཞིག་གནང་ནས་ཕྱི་ནང་གི་སྐུ་མགྲོན་དུ་མ་ཆེད་དུ་འབོད་འགུག་གནང་ས་དེར་སློབ་མའི་རུ་སྒྲིག་གཅིག་པ་གཅིག་རྐྱང་ཞིག་ལོ་རྟག་པ་འཁྲབ་སྟོན་གནང་གི་འདུག་པ་མ་ཟད་ཨིན་ཡིག་གི་ལམ་ནས་ཡིག་འབྲི་རེ་འགའ་འབྲི་གང་ཐུབ་བྱེད་ཀྱི་འདུགསློབ་མ་ངོམ་པ་ཡིན་ནམ་ཨིན་ཡིག་ངོམ་པ་ཡིན་ཧ་མི་གོ་བའི་རུ་སྒྲིག་དེས་བོད་ཞེན་ཅན་མང་པོ་ཞིག་ཡིད་ཕམ་རེ་ཆད།སྐྱོ་གདུང་དང་ན་ཟུག་ཚད་མེད་ཅིག་སློང་བཞིན་ཡོད་པ་ནི་ལྐོག་འགྱུར་ཞིག་མ་ཡིན་པར་ཧ་ཅང་མངོན་གསལ་རེད།